અવની અને દીપા બોલતાં બોલતાં એમના રૂમમાં પાછા આવતાં હોય છે અને ત્યારે દીપા બોલતી હોય છે, “અવની એ તને ના પાડી હતી ને કે આમ મસ્તી ના કર, તો પણ તને ભાન નથી !” અવની કહે છે, “દીદી હજુય તમને એવું લાગે છે કે આ મસ્તી મેં કરી છે ?” ત્યારે બંને રૂમમાં આવે છે અને દીપા દરવાજો બંધ કરીને લાઈટ ચાલુ કરે છે અને અવની રાડો પાડે છે, “દીદી…. આમ જુઓ !” ત્યારે જુએ છે તો કૈલાશ અને રોહન હોય છે ! દીપા કહે છે, “કૈલાશ તમે ?” અવની કહે છે, જીજુ તમે ક્યાંથી આવ્યા અને આ કોણ છે ? કૈલાશ કહે છે, “આ રોહન છે, મારો મિત્ર. એ બધુ છોડો હવે ચાલો આઈસ્ક્રીમ ખાવા !